Konstitutsioonikohtu pädevuse laiendamine suurendab kindlasti kompetentse organi töömahtu ja seda ei ole kerge vastastada olemasoleva põhiseaduslikkuse järelevalve kohtukolleegiumile. H. Steinberger märkis õigesti, et apellatsioonikohus ei suuda garanteerida sellist konstitutsioonilise menetluse kiirust, isegi, kui on ette nähtud spetsiaalne  kohtukolleegium. Arvestades praeguse pädevuse laiendamise ja konstitutsioonikohtu loomise võimalust, mis eksklusiivselt tegeleks konstitutsioonilise jurisdiktsiooniga, oleks konstitutsioonikohtu loomine kõige soovitatavam lahend. Kohtul peaks olema ülesanne lahendada ka individuaalkaebusi. Samal ajal - nagu näitab Portugali kogemus - konstitutsioonikohtu olemasolu iseenesest ei hoia ära väljakujunenud kohtulikku normikontrolli kohtumenetluses. Vastavad kohtuotsused tuleks esitada konstitutsioonikohtu  apellatsioonimenetlusse vastavalt kehtiva põhiseaduslikkuse järelevalve kohtumenetluse seaduse § 5 lg-s 2 nimetatud otsusele. Võib-olla ei oleks Eesti seadusandja huvitatud loobuma oma rahvusliku õigussüsteemi iseloomulikust tunnusjoonest.